《揭天谣九首 其五》
明代·周玄

呼天走马指千里，刺龙血溅秋杯水。直欲三浇壮士衣，莫教空瘗苔花紫。

白烟戛城滴铅粉，鬼灯翳墙星隐隐。斜飞败草湿露光，玉门一滴牵秋肠。

商灵参差拾枯骨，晚岁沙头葬明月。胡姬烂醉黄金钱，簌簌青霜剪归发。

作者简介：福建闽县人，字微之。与黄玄皆出林鸿门下，称二玄。永乐中以文学征，授礼部员外郎。尝挟书数千卷，居长乐高柄家，读书十年，卒业尽弃其书，谓已尽在腹中。为闽中十才子之一。有《宜秋集》。